**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 22.09.2023, ora 08.00 – 23.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 23.09.2023, ora 07.00**

**RÂURI**

**Debitele au fost relativ staționare, exceptând râurile din bazinele: Vişeu, Iza, Tur, Someşul Mare unde au fost în scădere şi cursul superior al Prutului unde au fost în creştere prin propagare.**

**Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste 100%) din normalele lunare) pe râurile din bazinul hidrografic Moravița, bazinele superioare si mijlocii ale Jiului, Gilortului, pe unii afluenți ai Oltului inferior și mai mici (sub 30%) pe râurile din bazinele hidrografice: Caraș, Rm. Sărat, Bârlad, Tazlău şi Jijia și pe râurile din Dobrogea.**

**În interval a fost emisă o ATENȚIONARE HIDROLOGICĂ pentru fenomene imediate.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi relativ staționare.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în țar****ă (secțiunea Baziaș) în** **intervalul 22 – 23.09.2023** **a fost staționar, având valoarea de** **2600 m3/s, sub media multianuală a lunii septembrie (3800 m3/s).**

**În aval de Porţile de Fier debitele au fost în scădere.**

**Debitul la intrarea în** **țară (secțiunea Baziaș) va fi în scădere (2500 m3/s).**

**În aval de Porțile de Fier debitele vor fi în scădere.**

**2. Situația meteorologică în intervalul 22.09.2023, ora 09.00 – 23.09.2023, ora 06.00**

**ÎN ŢARĂ**

**Vremea a fost în continuare mult mai caldă decât în mod normal la această dată (în general abateri pozitive de 6...9 grade față de mediile multianuale). Cerul a fost temporar noros, iar pe parcursul zilei s-au semnalat averse, local în Maramureș, pe arii mai restrânse în Moldova, la munte și cu totul izolat în Transilvania și Oltenia. În regiunile estice aversele au fost însoțite și de descărcări electrice. Punctiform, în Moldova, cantitățile de apă au depășit 25...30 l/mp. Vântul a suflat slab și moderat, pe arii restrânse cu unele intensificări în Banat, Crișana, nordul Moldovei, sudul Transilvaniei și Dobrogea (viteze la rafală în general de 40...50 km/h). Temperaturile maxime s-au încadrat între 23 de grade la Voineasa și Sulina și 34 de grade la Zimnicea și Călărași. La ora 6 se înregistrau valori termice cuprinse între 7 grade la Miercurea Ciuc și 24 de grade la Moldova Veche și Reșița. Izolat, s-a semnalat ceață, spre finalul intervalului, în estul Transilvaniei și Dobrogea.**

**OBSERVAȚII: de ieri de la ora 6 au fost în vigoare 4 atenționări cod galben pentru fenomene meteorologice periculoase imediate, emise după cum urmează: 3 de către SRPV Bacău și 1 de către SRPV Constanța.**

**LA BUCUREŞTI**

**Vremea a fost frumoasă, dar călduroasă, cu temperaturi mult mai ridicate decât în mod obișnuit la această dată. Temperatura maximă a fost de 32 de grade la Afumați și Băneasa și de 33 de grade la Filaret. Cerul a fost variabil, iar vântul slab până la moderat. La ora 6 se înregistrau 16 grade la Băneasa, 17 grade la Afumați și 19 grade la Filaret.**

**3. Prognoza meteorologică în intervalul 23.09.2023, ora 09.00 – 24.09.2023, ora 09.00**

**ÎN ŢARĂ**

**Valorile termice vor crește și se vor situa cu mult peste cele normale la această dată, vremea devenind călduroasă în majoritatea zonelor, chiar caniculară local în Muntenia, Oltenia și Banat, unde și indicele de confort termic temperatură-umezeală (ITU) va depăși ușor pragul critic de 80 de unități. Temperaturile maxime se vor încadra între 24 de grade pe litoral și 36 de grade în Lunca Dunării, iar cele minime vor fi cuprinse între 8 grade în estul Transilvaniei și 20 de grade pe litoral. Cerul va fi variabil, cu înnorări, averse, descărcări electrice și intensificări de scurtă durată ale vântului, după-amiaza pe arii restrânse la munte, iar seara, dar mai ales noaptea, în Banat, Crișana și pe alocuri în Maramureș, vestul Transilvaniei și al Olteniei. Izolat cantitățile de apă vor putea depăși 20...25 l/mp. Pe suprafețe mici, dimineața și noaptea, se va semnala ceață.**

**LA BUCUREŞTI**

**Vremea va fi călduroasă, cu disconfort termic ridicat și indice temperatură-umezeală (ITU) ce va depăși ușor pragul critic de 80 de unități. Temperatura maximă se va situa în jurul valorii de 34 de grade, iar cea minimă va fi de 15...18 grade. Cerul va fi mai mult senin, iar vântul va sufla slab și moderat.**

1. ***CALITATEA APELOR***

**Nu s-au înregistrat evenimente deosebite.**

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani: Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.**
* **Judetul Iasi: - Se mentine situatia de restrictii in alimentarea cu apa pentru piscicultura la folosintele:**

**\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei II de aplicare a restrictiilor.**

**\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.**

**- Se aplica situatia de restrictii in alimentarea cu apa la folosinta:**

**\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.**

* **Judetul Vaslui: Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.**

|  |
| --- |
| ***Administratia Bazinala de Apă Jiu*** |
| **Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj.** |

1. ***CALITATEA MEDIULUI***
2. **În domeniul aerului**

**Nu s-au înregistrat evenimente deosebite.**

1. **În domeniul solului și vegetației**

**Nu s-au înregistrat evenimente deosebite.**

1. **În domeniul supravegherii radioactivităţii mediului**

**Nu s-au înregistrat evenimente deosebite.**

1. **În municipiul Bucureşti**

**Nu s-au înregistrat evenimente deosebite.**

**DIRECȚIA COMUNICARE**